Broj: 711-I-612-P-246-20/21-05-19

Zagreb, 12. ožujka 2021.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavka 1. podstavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19.), **u predmetu** **dužnosnice Martine Drvar, viceguvernerke Hrvatske narodne banke,** na 118. sjednici, održanoj 12. ožujka 2021.g.,donosi sljedeću**:**

**ODLUKU**

**Postupak za odlučivanje o sukobu interesa protiv dužnosnice Martine Drvar, viceguvernerke Hrvatske narodne banke, u vezi okolnosti istovremenog primanja plaće za profesionalno obnašanje navedene dužnosti i primanja u 2018.g. koja se odnose na premiju za III. stup mirovinskog osiguranja u iznosu od 1.140,00 kuna, naknadu troška s osnove premije životnog osiguranja u iznosu od 4.494,00 kuna, božićnicu u iznosu od 700,00 kuna, naknadu za korištenje privatnog vozila u službene svrhe u iznosu od 7.586,82 kune, subvenciju toplog obroka u iznosu od 382,42 kune i refundaciju troškova goriva u iznosu od 6.036,82 kune te primanja u 2019.g. koja se odnose na premiju za III. stup mirovinskog osiguranja u iznosu od 4.560,00 kuna, naknadu troška s osnove premije životnog osiguranja u iznosu od 29.124,00 kuna, božićnicu u iznosu od 700,00 kuna, naknadu za korištenje privatnog vozila u službene svrhe u iznosu od 19.103,02 kune, subvenciju toplog obroka u iznosu od 2.120,26 kuna i refundaciju troškova goriva i goriva plaćenog karticom u ukupnom iznosu od 23.369,46 kuna, neće se pokrenuti, s obzirom da navedena primanja, slijedom odredbi članka 67. Zakona o Hrvatskoj narodnoj banci („Narodne novine“, broj: 75/08., 54/13. i 47/20.), ne predstavljaju dodatnu naknadu za poslove obnašanja navedene javne dužnosti.**

Obrazloženje

Povjerenstvo je dana 05. studenog 2020.g. otvorilo predmet protiv dužnosnice Martine Drvar, viceguvernerke Hrvatske narodne banke budući da je uvidom u podatke Informacijskog sustava Porezne uprave koji je izvršen na temelju dodijeljenog ovlaštenja, utvrđeno da je dužnosnica pored plaće za obnašanje navedene dužnosti tijekom 2018.g. i 2019.g. primila i više neoporezivih primitaka pod šifrom 22 (prigodne nagrade-božićnica, regres za godišnji odmor i dr.).

 Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika.

 Člankom 3. stavkom 1. točkom 13. ZSSI-a propisano da su guverner, zamjenik guvernera i viceguverner Hrvatske narodne banke dužnosnici u smislu navedenog Zakona. Povjerenstvo je uvidom u Registar dužnosnika utvrdilo da je Martina Drvar viceguvernerka Hrvatske narodne banke od 1. listopada 2018.g. Stoga je povodom obnašanja navedene dužnosti, dužnosnica Martina Drvar, obvezna postupati sukladno odredbama ZSSI-a.

Člankom 7. točkom d) ZSSI-a kao jedno od zabranjenih djelovanja propisano je da je dužnosnicima zabranjeno primati dodatnu naknadu za poslove obnašanja javnih dužnosti.

Uvidom u izvješća o imovinskom stanju dužnosnice utvrđeno je da dužnosnica Martina Drvar, dužnost viceguvernerke Hrvatske narodne banke obnaša profesionalno, za što prima plaću.

Povjerenstvo je radi utvrđivanja relevantnih podataka zatražilo podatke od Hrvatske narodne banke o tome jesu li dužnosnici uz plaću u 2018.g. i 2019.g. isplaćene druge naknade u smislu božićnice, uskrsnice, naknade za godišnji odmor i drugo.

Hrvatska narodna banka odgovorila je na traženje Povjerenstva dopisom URBROJ: 94-040/040/21-2 od 16 veljače 2021.g. navodeći da je Odlukom Hrvatskog sabora Martina Drvar imenovana viceguvernerkom Hrvatske narodne banke od 18. srpnja 2018., te da su joj u 2018. i 2019. za vrijeme obnašanja dužnosti viceguvernerke Hrvatske narodne banke, uz plaću isplaćene sljedeće naknade: u 2018.g. premija za III. stup mirovinskog osiguranja u iznosu od 1.140,00 kuna, naknada troška s osnove premije životnog osiguranja u neto iznosu od 4.494,00 kune božićnica u iznosu od 700,00 kuna, naknada po osnovu korištenja privatnog osobnog vozila u službene svrhe u neto iznosu od 7.586,82 kune., u 2019.g., premija za III. stup mirovinskog osiguranja u iznosu od 4.560,00 kuna, naknada troška s osnove premije životnog osiguranja u neto iznosu od 29.124,00 kune, božićnica u iznosu od 700,00 kuna i naknada po osnovu korištenja privatnog osobnog vozila u službene svrhe u neto iznosu od 19.103,02 kune. Nadalje, ističe se i da je pored navedenih isplaćenih naknada, viceguvernerka Martina Drvar ostvarila i prava subvencije toplog obroka u 2018. u neto iznosu od 382,42 kune, u 2019. u neto iznosu od 2.120,26 kuna kao i za troškove po osnovu korištenja goriva u 2018. kao refundaciju troškova goriva u novcu u neto iznosu od 6.036,82 te u 2019. kao refundaciju troškova goriva u novcu u neto iznosu od 7.668,21 kunu i troškovi goriva plaćenih karticom u neto iznosu od 15.701,25 kuna. Nadalje, navodi se da su navedeni iznosi ostvareni i isplaćivani na temelju odredbe članka 67. stavka 1. Zakona o Hrvatskoj narodnoj banci ("Narodne novine" broj 75/08 i 54/13, dalje: Zakon o HNB), te na temelju općih akata Hrvatske narodne banke koje je donio guverner Hrvatske narodne banke. Ističe se kako je odredbom članka 67. stavka 1. Zakona o HNB-u propisano da za vrijeme obnašanja dužnosti guverner, zamjenik guvernera i viceguverneri Hrvatske narodne banke imaju pravo na plaću te ostala materijalna i druga prava iz radnog odnosa u skladu s općim aktima Hrvatske narodne banke. Stoga, HNB ističe da su guverner, zamjenik guvernera i viceguverneri Hrvatske narodne banke zaposlenici u radnom odnosu na neodređeno vrijeme u Hrvatskoj narodnoj banci pa se dakle i sva materijalna prava, uključujući i pravo na ostale primitke uz plaću odnose i na njih. Nadalje, propisano je da guverner Hrvatske narodne banke donosi akte iz svoje nadležnosti, pa tako i opće akte kojima se utvrđuju prava, obveze i odgovornosti zaposlenika Hrvatske narodne banke, samostalno na temelju članka 43. st. 2. točke 9. Zakona o HNB- te odredbe članka 10. st. 2. Statuta Hrvatske narodne banke. Navodi se da su premije za III. stup mirovinskog osiguranja isplaćivane temeljem Odluke guvernera o pravu zaposlenika Hrvatske narodne banke na naknadu troška po osnovi premija dopunskog odnosno privatnog zdravstvenog osiguranja, pravu na naknadu troška po osnovu premija životnog osiguranja, pravu na naknadu troška po osnovu korištenja sportsko-rekreativnih programa i pravu na uplatu premija dobrovoljnog mirovinskog osiguranja (III mirovinski stup), (O.br. 399-020/12-16/BV od 21.12.2016.), naknade troškova po osnovu premija životnog osiguranja temeljem Odluke o ostvarivanju prava na naknadu troškova po osnovu životnog osiguranja u Hrvatskoj narodnoj banci, O. br. 306-020/10-18/BV od 22. listopada 2018. i O.br.143-020/06-19/BV od 26. lipnja 2019.). Nadalje, navodi se da je naknada po osnovu korištenja privatnog automobila u službene svrhe isplaćivana temeljem Pravilnika o kontinuiranom korištenju vozila za osobni prijevoz (ev.br. 285/2018 od 16.10.2018.) i Odluke kojom se odobrava viceguvernerki Martini Drvar korištenje vozila za osobni prijevoz i u službene svrhe (O. br. 282-040/ 10-18/TP od 1.10.2018.). Isto tako, navodi se da je guverner Hrvatske narodne banke donio Odluku, O. br. 346-020/11-18/BV od 21. 11. 2018., na temelju koje je zaposlenicima Hrvatske narodne banke povodom blagdana isplaćen neto iznos od 700,00 kn u 2018. i Odluku, O.br. 308-020/11-19/BV od 19.11. 2019., na temelju koje je zaposlenicima Hrvatske narodne banke isplaćen neto iznos od 700,00 kn u 2019. Nadalje, navodi se da pravo na refundaciju, odnosno naknadu po osnovi troškova goriva (djelomično je isplaćeno u gotovini kao refundacija troškova goriva, a djelomično su ti troškovi plaćeni karticom) ostvareno temeljem Pravilnika o kontinuiranom korištenju vozila za osobni prijevoz (ev.br. 285/2018 od 16.10.2018.) i Odluke o priznatim troškovima goriva (O.br. 215-020/2018/RM od 11.7.2018.), a subvencija (u naravi) s osnove troškova prehrane ostvarena je temeljem Odluke o subvenciji toplog obroka zaposlenicima Hrvatske narodne banke (O.br. 216-020/07-18/RM od 11.7.2018., O. br. 417- 020/12-18/BV od 28.12.2018. s njenim izmjenama O.br. 145-020/06-19/BV od 13.6.2019. i O.br. 252- 020/10-19/BV od 4.10.2019.). Navedeno je i kako, radi otklanjanja svake dvojbe u zakonitost i osnovanost navedenih isplata viceguvernerki, sve navedene isplate ne predstavljaju bilo kakav oblik dodatne naknade za poslove obnašanja javnih dužnosti, već samo i isključivo pravo koje joj pripada kao zaposlenici Hrvatske narodne banke U privitku očitovanja dostavljeni su i svi relevantni interni akti temeljem kojih je dužnosnica ostvarila prava iz radnog odnosa kao i Statut Hrvatske narodne banke, Z.br. 2302/2018 od 12. 9. 2018. i Izmjene i dopune Statuta, Z. br. 2369/2019 od 9. 10. 2019.

Člankom 67. stavkom 1. Zakona o HNB-u., bilo je propisano da za vrijeme obnašanja dužnosti guverner, zamjenik guvernera i viceguverneri Hrvatske narodne banke imaju pravo na plaću te ostala materijalna i druga prava iz radnog odnosa u skladu s općim aktima Hrvatske narodne banke. Stavkom 2. istog članka propisano je da se na prava i obveze guvernera, zamjenika guvernera i viceguvernera Hrvatske narodne banke, koji nisu utvrđeni ovim Zakonom ili Statutom Hrvatske narodne banke, primjenjuje Zakon o sprječavanju sukoba interesa u obnašanju javnih dužnosti.

Člankom 23. Statuta HNB-a propisano je da o pravima i obvezama zaposlenika Hrvatske narodne banke iz radnog odnosa i u vezi s radnim odnosom odlučuje guverner Hrvatske narodne banke. Prava i obveze iz radnog odnosa guvernera, zamjenika guvernera i viceguvernera uređuju se ugovorom o radu u skladu sa Zakonom o radu, Zakonom o HNB-u, ovim Statutom i općim aktima Hrvatske narodne banke. Plaća guvernera, zamjenika guvernera i viceguvernera određuje se općim aktom kojim se određuju plaće zaposlenika Hrvatske narodne banke.

Odlukom guvernera HNB-a, broj O.br. 399-020/12-16/BV od 21. prosinca 2016.g. odlučeno je o pravu zaposlenika HNB-a na naknadu troška po osnovi premija dopunskog odnosno privatnog zdravstvenog osiguranja, pravu na naknadu troška po osnovu premija životnog osiguranja, pravu na naknadu troška po osnovu korištenja sportsko-rekreativnih programa i pravu na uplatu premija dobrovoljnog mirovinskog osiguranja (III mirovinski stup). Odlukama guvernera HNB-a broj O.br. 306-020/10-18/BV od 22. listopada 2018. i O.br.143-020/06-19/BV od 26. lipnja 2019. odlučeno je o naknadi troškova po osnovu premija životnog osiguranja. Nadalje, odlukom guvernera HNB-a broj O. br. 282-040/ 10-18/TP od 1. listopada 2018. odlučeno je da se viceguvernerki Martini Drvar odobrava korištenje vozila za osobni prijevoz i u službene svrhe. Odlukom guvernera HNB-a broj 346-020/11-18/BV od 21. studenog 2018., se zaposlenicima Hrvatske narodne banke povodom blagdana odobrava isplata neto iznosa od 700,00 kn u 2018., Odlukom broj O.br. 308-020/11-19/BV od 19. studenog 2019., isplata neto iznosa od 700,00 kn u 2019. Nadalje, Odlukom guvernera HNB-a broj O.br. 215-020/2018/RM od 11. srpnja 2018. viceguvernerki Martini Drvar priznata je refundacija troškova goriva dok je subvencija (u naravi) s osnove troškova prehrane ostvarena temeljem Odluka guvernera o subvenciji toplog obroka zaposlenicima Hrvatske narodne banke broj O.br. 216-020/07-18/RM od 11. srpnja 2018., O. br. 417-020/12-18/BV od 28. prosinca 2018. s izmjenama O.br. 145-020/06-19/BV od 13. lipnja 2019. i O.br. 252- 020/10-19/BV od 4. listopada 2019.g.

Slijedom gore navedenog, Povjerenstvo utvrđuje kako je Zakonom o HNB-u izričito propisano kako guverner, zamjenik guvernera i viceguverneri Hrvatske narodne banke za vrijeme obnašanja dužnosti imaju pravo na plaću te ostala materijalna i druga prava iz radnog odnosa, u skladu s općim aktima HNB-a te da se na prava i obveze guvernera, zamjenika guvernera i viceguvernera Hrvatske narodne banke, koji nisu utvrđeni navedenim Zakonom ili Statutom HNB-a, primjenjuje Zakon o sprječavanju sukoba interesa u obnašanju javnih dužnosti, odnosno ZSSI. U tom smislu odredbe Zakona o HNB-u su, u ovom dijelu, lex specialis u odnosu na odredbe ZSSI-a te imaju prednost u primjeni. S obzirom da je člankom 23. Statuta HNB-a propisano da o pravima i obvezama zaposlenika Hrvatske narodne banke iz radnog odnosa i u vezi s radnim odnosom odlučuje guverner Hrvatske narodne banke, Povjerenstvo zaključuje kako se primanje prigodnih naknada temeljem odluka guvernera HNB-a, donesenih na temelju Statuta HNB-a, ne smatra zabranjenim primanjem dodatnih naknada za poslove obnašanja dužnosti viceguvernera HNB-a.

Povjerenstvo pritom ističe kako je u vrijeme donošenja Zakona o HNB-u 2008. bio na snazi Zakon o sprječavanju sukoba interesa u obnašanju javnih dužnosti („Narodne novine“, broj: 163/03., 94/04., 48/05., 141/06., 60/08.), koji je u članku 6. propisivao zabranjena djelovanja dužnosnika. Podstavkom d) navedenog članka bilo je propisano da je dužnosnicima zabranjeno primiti dodatnu naknadu za poslove obnašanja javnih dužnosti. Dana 10. ožujka 2011.g. stupio je na snagu ZSSIkoji je u članku 7. podstavku d) propisivao predmetnu zabranu na jednak način kao i ranije važeći Zakon. Stoga, Povjerenstvo utvrđuje kako se odredba članka 67. Zakona o HNB-u, primjenjuje neovisno o činjenici što je u međuvremenu stupio na snagu novi ZSSI.

Slijedom navedenog, istovremeno primanje plaće za profesionalno obnašanje dužnosti viceguvernera Hrvatske narodne banke i primanje ostalih naknada temeljem odluka guvernera ne predstavlja povredu članka 7 podstavka d) ZSSI-a, obzirom da isplata predmetnih naknada, slijedom odredbi članka 67. Zakona o HNB-u, ne predstavlja dodatne naknade za poslove obnašanja navedene javne dužnosti.

Stoga, Povjerenstvo je donijelo odluku kao u izreci ovog akta.

PREDSJEDNICA POVJERENSTVA

 Nataša Novaković, dipl.iur.

Dostaviti:

1. Dužnosnica Martina Drvar, elektroničkom dostavom
2. Objava na internetskoj stranici Povjerenstva
3. Pismohrana